Jūnass Holess

Jūnass Holess (; dzimis 1987. gada 27. augustā) ir norvēģu hokejists, aizsargs, Norvēģijas hokeja izlases dalībnieks. Pašlaik (2020) Holess spēlē Zviedrijas hokeja līgas kluba Linköping HC sastāvā.

 Spēlētāja karjera 
Profesionāļa karjeru Holess sāka 2004.—05. gada sezonā Norvēģijas hokeja līgas kluba Sarpsborgas "Sparta" rindās. Tā rindās Holess spēlēja līdz pat 2007.—08. gada sezonas noslēgumam.

2008.—09. gada sezonā Holess kopā ar Zviedrijas Elitsērijas klubu Färjestad BK izcīnīja Zviedrijas čempiona titulu. 2010.—11. gada sezonā 39 spēles aizvadīja NHL kluba Kolorādo "Avalanche" rindās, taču tad atgriezās Zviedrijā, divas sezonas aizvadot Vekšes "Lakers" sastāvā. No 2013. līdz 2015. gadam spēlēja KHL vienībā Jaroslavļas "Lokomotiv", taču tad pievienojās Färjestad BK rindām, komandas sastāvā aizvadot nākamās divas sezonas.

 Ārējās saites 

Kategorija:1987. gadā dzimušie
Kategorija:Norvēģijas hokejisti
Kategorija:Kolorādo "Avalanche" spēlētāji
Kategorija:Jaroslavļas "Lokomotiv" spēlētāji
Kategorija:Zviedrijas hokeja līgas čempioni
Kategorija:Hokejisti 2018. gada ziemas olimpiskajās spēlēs
Kategorija:Hokejisti 2014. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Estfollā dzimušie